23/02/2016 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Vivenda e Rehabilitación
Apertura do prazo de presentación de solicitudes de subvención para la rehabilitación de inmobles na ARI Elviña

A Xunta de Goberno Local, en sesión celebrada o 19 de febreiro de 2016, adoptou o seguinte acordo: “Primeiro.- Abrir un prazo de presentación de solicitudes de axudas económicas para as obras de rehabilitación de edificios no ámbito de rexeneración e renovación urbana (Área de Rehabilitación Integral –ARI-) do Núcleo Rural de ELVIÑA, ao amparo do establecido no Convenio de colaboración asinado polo Concello de A Coruña, a Consellería de Infraestructuras e Vivenda e o Ministerio de Fomento con data 27 de outubro de 2015. O Convenio prevé a primeira fase de ELVIÑA, con 24 actuacións. A delimitación do ámbito da ARI é a disposta no plano que figura como Anexo I. As bases reguladoras do Programa de rexeneración e renovación urbanas do Plan estatal 2013-2016 están recollidas na Orde da Consellería do 9 de marzo de 2015 e publicadas no DOG de 17 de marzo de 2015, así como na Ordenanza de Conservación e Rehabilitación de Inmobles deste Concello de 28 de novembro de 2011. Segundo.- A concesión das axudas realizase en réxime de concorrencia competitiva. As solicitudes valorásense de acordo co establecido na Ordenanza de Conservación e Rehabilitación de Inmobles do Concello de A Coruña (BOP 28 de novembro de 2011), e deberán cumprir todos os requisitos establecidos na devandita Ordenanza, no Real Decreto 233/2013, de 5 de abril, (polo que se regula o Plan Estatal de fomento do aluguer de vivendas, a rehabilitación edificatoria e a rexeneración e renovación urbanas, 2013-2016 (BOE 10/04/2013) e na Orde da Consellería do 9 de marzo de 2015 pola que se establecen as bases reguladoras do Programa de rexeneración e renovación urbanas do Plan estatal 2013-2016 (DOG 17/03/2015), na Lei 38/2003 do 17 de Novembro Xeral de Subvencións e no Real Decreto 887/2006 polo que se aproba o Regulamento da devandita Lei e na Lei 9/2007, do 13 de xuño, de subvencións de Galicia. O obxeto desta convocatoria é a de conceder subvencións para a execución de obras de rehabilitación en edificios e vivendas do ARI de Elviña. As actuacións subvencionables polo Programa de rexeneración e renovación urbanas son as de execución de obras ou traballos de mantemento e intervención en edificios e vivendas, instalacións fixas, equipamento propio e elementos comúns, a fin de adecualos á normativa vixente. Poderán incluir os honorarios dos profesionais, o custe de redacción de proxectos, informes técnicos e certificados necesarios. Non se inclúen os impostos, taxas nin tributos nin os honorarios técnicos da realización do informe de avaliación do edificio. As obras non poderán estar iniciadas a data da publicación desta convocatoria e non poderán comenzar ata que se efectúe a visita de inspección polos técnicos municipais. Os beneficiarios da subvención terán que xustificar documentalmente a execución da obra de rehabilitación antes do 31 de outubro de 2016. Tendo en conta que se trata de subvencions nunha ARI hai que ter en conta tamén os trámites de cualificación provisional e definitiva das actuacions recollidos no artigo 10 da Orde do 9 de marzo de 2015 (DOG 17/03/2015). - as comunidades de propietarios/as, as agrupacións de comunidades de propietarios/as e as persoas propietarias únicas de edificios de vivendas; - Cando as persoas beneficiarias sexan persoas físicas, deberán posuír a nacionalidade española ou a dalgún dos Estados membros da Unión Europea, do Espazo Económico Europeo, de Suíza ou o parentesco determinado pola normativa que sexa de aplicación. No caso dos estranxeiros non comunitarios, deberán ter residencia legal, en España. Cando sexan persoas xurídicas, deberán acreditar ou declarar expresamente na súa solicitude que se atopan debidamente constituídas, segundo a normativa que lles resulte de aplicación. No caso de entidades que carezan de personalidade xurídica propia, deberá facerse constar expresamente os compromisos de execución asumidos por cada membro da agrupación, así como o importe da subvención para aplicar por cada un deles. - Non poderán obter a condición de persoas beneficiarias aquelas que estean incursas nalgunha das causas previstas no artigo 13 da Lei 38/2003, do 17 de decembro, xeral de subvencións, no artigo 10 da Lei 9/2007, do 13 de xuño, ou a quen se lle revogase algunha das axudas contidas neste ou en anteriores plans de vivenda por causas imputables á persoa solicitante. - Para o caso de que a persoa solicitante sexa unha comunidade de propietarios/as ou agrupación de comunidades de propietarios/as, os requisitos sinalados nos puntos anteriores deberán ser cumpridos polos seus membros. - As persoas beneficiarias destinarán o importe íntegro da axuda, ao pagamento das correspondentes actuacións. Cando se trate de comunidades de propietarios e agrupacións de comunidades de propietarios, esta regla resultará igualmente de aplicación con independencia de que, tanto o importe da mesma, como o coste das obras, deba repercutirse nos propietarios de vivendas e locais, de conformidade coas regras previstas a lexislación de Propiedade Horizontal. - Non poderán obter financiación os que fosen xa beneficiarios das axudas do programa de rehabilitación edificatoria. Quinto.- Destinaranse ao financiamento destas axudas 240.000 € con cargo á partida 30.1522.780.10 e código de proxecto 2016 3 30 1. A subvención poderá alcanzar o 80% do presuposto protexido. O Ministerio aporta o 35% do coste subvencionable da actuación e segundo dispón o artigo 29.2 do RD 233/2013, a cuantía máxima das axudas será de ata 11.000 euros por cada vivienda obxeto de rehabilitación. O Concello da Coruña aporta o 45% do coste subvencionable da actuación. Sexto.- O órgano competente para a instrucción e a resolución do procedemento é o Tenente de Alcalde responsable da Área de Rexeneración urbana e dereito á vivenda, por delegación da Alcaldía ou da Xunta de Goberno Local. Sétimo.- O prazo de presentación das solicitudes será de dez días hábiles e comenzará a contar dende o día seguinte á publicación deste acordo no Boletín Oficial da Provincia; deberá presentarse unha solicitude no modelo disponible na Oficina Municipal de Rehabilitación ou na web municipal, acompañado da documentación sinalada no apartado octavo. - DNI da persoa solicitante, DNI de cada un dos propietarios e CIF da comunidade - Documento acreditativo da representación coa que se actúa. - Acordo da comunidade de propietarios que autorice a execución das obras e a solicitude da subvención ou certificado da persoa titular da secretaría da comunidade referente aos ditos aspectos. - Xustificación da titularidade do edificio (notas simples rexistrais ou escritura de propiedade de cada unha das fincas que integran o inmoble, con expresión de metros cadrados útiles, cota de participación e distribución de gastos para os que se pide subvención, en caso de que sexa diferente). - Relación de persoas propietarias do edificio, identificando NIF de cada unha, referencia catastral de cada vivenda e local. - Certificacións de cada persoa propietaria de estar ao día coa Axencia Estatal de Administración Tributaria, a Tesouraría Xeral da Seguridade Social, a Consellería de Facenda da Xunta de Galicia, e a Tesouraría do Concello da Coruña (de inexistencia de débedas), ou permiso para dende a Oficina de Rehabilitación se poidan solicitar eses datos. - Declaración responsable de non estar incurso en ningunha das prohibicións para obter a condición de persoa beneficiaria da Lei 38/2003, do 17 de decembro, xeral de subvencións, e da Lei 9/2007, do 13 de xuño. - Declaración responsable sobre destino e ocupación do inmoble. - Informe de avaliación do edificio, nos termos establecidos por lei. - Proxecto ou memoria técnica na cal expresen as obras que se van executar, a súa valoración, clasificándoas en capítulos segundo o disposto no artigo 26 do Real decreto 233/2013. O proxecto ou memoria técnica deberá conter os datos fundamentais do edificio: situación, número de vivendas e locais, superficie construída sobre rasante, superficie sobre rasante con uso residencial e unha reportaxe fotográfica das obras que se van realizar. - Orzamento desglosado por partidas, medicións e precios unitarios das obras para as que solicita subvención (para o caso de que o orzamento da obra supere a cantidade de 50.000€ terá que aportar tres orzamentos e, en caso de non optar pola oferta mais vantaxosa, deberá xustificar a elección nunha memoria xustificativa). - Licenzas e/ou autorizacións para a execución das obras ou solicitude de licenza ou autorización. - Certificado bancario no que conste o número de conta co número de IBAN, a nome do beneficiario. Noveno.- Os expedientes aprobados ordenaranse segundo os seguintes criterios: 1º) Solicitudes de axudas para obras de accesibilidade.2º) Solicitudes de axudas para obras de mellora da eficiencia enerxética.3º) Solicitudes de axudas para obras de adecuación á normativa vixente, distintas das anteriores. A tramitación de expedientes seguirá esta orde ata acadar o número máximo das actuacións establecidas na 1ª fase, con cargo ao Plan 2013-2016, e que ascende a 24 actuacións (que son as previstas no Convenio de 27 de outubro de 2015). Asimesmo, o número de expedientes a resolver non poderá sobrepasar o financiamento establecido para esta convocatoria. No caso de empate, os expedientes se ordenarán pola súa data e número de entrada no Rexistro Municipal coa documentación completa.” A Coruña, 19 de febreiro de 2016 O Concelleiro de Rexeneración Urbana e Dereito á Vivenda, Xiao Varela Gómez